## **dr. DRAGICA HARAMIJA**

Pedagoška fakulteta in Filozofska fakulteta Univerze v Mariboru, Koroška cesta 160, 2000 Maribor

telefon: 02 229 36 40

e-naslov: dragica.haramija@um.si

* redna profesorica, doktorica (habilitirana za področje slovenska književnost, podpodročje mladinska književnost)

**dr. JANJA BATIČ**

Pedagoška fakulteta Univerze v Mariboru, Koroška cesta 160, 2000 Maribor

telefon: 02 229 36 24

e-naslov: janja.batic@um.si

* docentka, doktorica (habilitirana za specialno didaktiko, podpodročje likovna vzgoja)

**Janja Batič** je magistrirala in doktorirala na Pedagošku fakulteti Univerze v Ljubljani. Je docentka, habilitira za specialno didaktiko, podpodročje likovna umetnost na Pedagoški fakulteti Univerze v Mariboru. V zadnjem obdobju se posveča proučevanju vizualne in multimodalne pismenosti. Pri raziskovanju fenomena slikanice sodeluje z red. prof. dr. Dragico Haramijo.

**Predavanja za vzgojitelje, učitelje, mentorje bralne značke za vrtce, OŠ:**

Trajanje: 2 šolski uri ali po dogovoru.

***Slikanica***

Pri kakovostni predstavitvi slikanice otrokom mora posrednik poznati literarne in likovne pojme, da bi lahko otroku uspešneje predstavili to posebno obliko knjige, v kateri sta besedilni in likovni del enako pomembna. Slikanica izraža zgodbo z dvema sporazumevalnima kodoma, pri čemer ima vsak od njiju svoje lastne zakonitosti. Otroku je torej potrebno predstaviti najpomembnejše vizualne (izgled knjige, likovni elementi, oblikovanje besedila in ilustracij v celoto ter morebitna sprememba zgodbe skozi ilustracijo) in literarne elemente slikanice (literarni liki, zgradba, tema, književni prostor in čas, motivacija, stil, zvrstnost, kronotop, povezovanje teme in motivov, kontaktna smer pripovedovanja in vrsta pripovedovalca ter zunanja in notranja forma besedila). Elementi likovnega in jezikovnega sporočanja se povezujejo zelo različno, vsekakor pa je pomembno, da sta kakovostna besedilo in ilustracija.

Izbrana literatura:

HARAMIJA, D., BATIČ, J. (2013). Poetika slikanice. Murska Sobota: Franc-Franc.

BATIČ, J., HARAMIJA, D. (2014). Teorija slikanice. Otrok in knjiga, letn. 41, št. 89, str. 5–19.

BATIČ, J., HARAMIJA, D. (2016). Pomen likovnega branja ilustracije pri interpretaciji leposlovnega besedila. *CEPS journal*, vol. 5, no. 4, str. 50–65.

HARAMIJA, D., BATIČ, J. (2016). Celostno branje slikanic kot izhodišče za branje odraslih z motnjami v duševnem razvoju. *Jezik in slovstvo*, letn. 61, št. 1, str. 35–45.